IVL ดีด 3% หลังราคาร่วง 3 วันติด โบรกฯแนะซื้อเป้า 69.25 บ. ปรับประมาณการกำไรปี 62 เพิ่ม
IVL ดีดเฉียด 3% หลังราคาร่วง 3 วันติด โบรกฯแนะซื้อเป้า 69.25 บ. ปรับประมาณการกำไรปี 62-63 เพิ่ม ล่าสุด ณ เวลา 10.57 น. อยู่ที่ 46.25 บาท บวก 1.25 บาท หรือ 2.78% สูงสุดที่ 46.50 บาท ต่ำสุดที่ 45 บาท ด้วยมูลค่าซื้อขาย 668.12 ล้านบาท
29 ม.ค. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 10.57 น. อยู่ที่ 46.25 บาท บวก 1.25 บาท หรือ 2.78% สูงสุดที่ 46.50 บาท ต่ำสุดที่ 45 บาท ด้วยมูลค่าซื้อขาย 668.12 ล้านบาท

ทั้งนี้ ราคาหุ้น IVL ปรับตัวขึ้น หลังราคาปรับตัวลดลง 3 วันติด นับตั้งแต่ราคาหุ้นอยู่ที่ระดับ 48.50 บาท เมื่อวันที่ 22 ม.ค.2562
ด้าน บล.กสิกรไทย ระบุในบทวิเคราะห์ แนะนำ “ซื้อ” IVL ด้วยราคาเป้าหมายที่ 69.25 บาท โดยผู้บริหารยังมั่นใจว่ากำไรปี 2562 จะเติบโตต่อเนื่องเทียบจากปีก่อน จากโอกาสที่ EBITDA/ตัน และปริมาณการขายจะปรับสูงขึ้น
ดังนั้นจึงปรับเพิ่มประมาณการกำไรปี 2561-63 ขึ้น 21-28% เป็น 3.03 หมื่นล้านบาท/3.14 หมื่นล้านบาท/3.45 หมื่นล้านบาท ขณะเดียวกัน IVL คือหุ้นกลุ่มปิโตรเคมีเพียงบริษัทเดียวที่บล.กสิกรไทย วิเคราะห์อยู่ที่มีกำไรอยู่ในทิศทางขาขึ้นในช่วงปี 2561-63